ระเบียบสำนักงานกลางชั่งตวงวัดระเบียบสำนักงานกลางชั่งตวงวัดว่าด้วยการกำหนดแบบมาตราและการจัดหาหรือสร้างห้องปฏิบัติการหรือสถานที่พร้อมอุปกรณ์ที่จำเป็นของผู้ขออนุญาตเป็นผู้ตรวจสอบและให้คำรับรองมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการที่ตนผลิตพ.ศ.๒๕๕๓ เพื่อกำหนดให้ผู้ผลิตมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการที่ประสงค์จะขออนุญาตเป็นผู้ตรวจสอบและให้คำรับรองมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการที่ตนผลิตต้องปฏิบัติตามกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัดพ.ศ. ๒๕๔๔อาศัยอำนาจตามความในข้อ ๕ (๑) และ (๒)ของกฎกระทรวง กำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัดพ.ศ. ๒๕๔๔ และความในมาตรา ๖ (๕) แห่งพระราชบัญญัติมาตราชั่งตวงวัด พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย อธิบดีกรมการค้าภายในจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบสำนักงานกลางชั่งตวงวัดว่าด้วยการกำหนดแบบมาตราและการจัดหาหรือสร้างห้องปฏิบัติการหรือสถานที่พร้อมอุปกรณ์ที่จำเป็นของผู้ขออนุญาตเป็นผู้ตรวจสอบและให้คำรับรองมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการที่ตนผลิตพ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ผู้ผลิตมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการต้องจัดให้มีแบบมาตราชนิดมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอที่มีคุณสมบัติดังนี้(๑)มีความสามารถวัดในช่วงอัตราการไหลต่ำสุดไม่เกิน ๗๐ กิโลกรัมต่อชั่วโมงและอัตราการไหลสูงสุดไม่น้อยกว่า ๔,๖๐๐ กิโลกรัมต่อชั่วโมง(๒) มีความสามารถแสดงค่าการวัดได้ไม่น้อยกว่า๙๙๙.๙๙๙๙ กิโลกรัม(๓)มีความคลาดเคลื่อนไม่เกินอัตราเผื่อเหลือเผื่อขาด ± ๐.๐๐๕ของน้ำหนักที่ทดสอบ(๔) มีความสามารถในการทำซ้ำได้ไม่เกินร้อยละ ๐.๓ของน้ำหนักที่ทดสอบโดยต้องได้รับการสอบเทียบรับรองความถูกต้องจากสำนักชั่งตวงวัดหรือหน่วยงานที่สำนักงานกลางเห็นชอบอย่างน้อยทุก ๆ ๑ ปีเพื่อใช้สำหรับตรวจสอบความเที่ยงของมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการข้อ ๔ ผู้ผลิตมาตรวัดมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการต้องดูแลรักษาแบบมาตราตามข้อ ๓ ให้มีสภาพใช้งานได้ทุกขณะข้อ ๕ ผู้ผลิตมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการต้องจัดหาหรือสร้างห้องปฏิบัติการหรือสถานที่พร้อมอุปกรณ์ที่จำเป็นไว้สำหรับใช้ตรวจสอบและให้คำรับรองมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการโดยมีลักษณะทั่วไปดังนี้(๑)เป็นห้องปฏิบัติการหรือสถานที่ที่มีสภาพมั่นคงถาวร แข็งแรง ปลอดภัยและถูกต้องตามแบบแปลนแผนผังและรายการที่ยื่นคำขอต่ออธิบดีและตั้งอยู่ในบริเวณที่มีทางคมนาคมไปมาสะดวกกับที่ตั้งของสำนักงานกลางหรือสำนักงานสาขา(๒)มีพื้นที่ปฏิบัติงานที่เหมาะสมพอเพียงที่จะวางแบบมาตราเพื่อทดสอบมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการ(๓) มีแหล่งส่งจ่ายก๊าซธรรมชาติที่มีสถานะเป็นไอที่สามารถใช้ในการปฏิบัติงานตรวจสอบความเที่ยงของมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการได้อย่างเพียงพอ(๔) มีระบบไฟฟ้าส่องสว่างพอเพียง(๕) มีอุปกรณ์ เครื่องมือช่างที่จำเป็นและเพียงพอข้อ ๖ ให้อธิบดีกรมการค้าภายในเป็นผู้รักษาการตามระเบียบนี้ประกาศณ วันที่ ๑ กันยายน พ.ศ. ๒๕๕๓วัชรีวิมุกตายนอธิบดีกรมการค้าภายในปริยานุช/ผู้จัดทำ๒๙ตุลาคม ๒๕๕๓ณัฐวดี/ตรวจ๒๙ตุลาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๒๓ ง/หน้า ๑/๒๑ ตุลาคม ๒๕๕๓